Diari Oficial de la Generalitat Valenciana


Sumari del DOGV 7945, del 28-12-2016 (2016/10301)

RESOLUCIÓ de 19. de desembre 2016, de la Universitat de València, per la qual es fa l'oferta pública de una plaça de funcionari interí de programa temporal d'investigació: Expert INTERREG en gestió de programa (FIPI16-011), Programa INTERACT III finançat per la Unió Europea a través del Fons Europeu de Desenvolupament Regional - FEDER - "Una manera de fer Europa" i dels 28 estats membres, Noruega i Suïssa
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/10256


Data del document
:   19-12-2016

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 19. de desembre 2016, de la Universitat de València, per la qual es fa l'oferta pública de una plaça de funcionari interí de programa temporal d'investigació: Expert INTERREG en gestió de programa (FIPI16-011), Programa INTERACT III finançat per la Unió Europea a través del Fons Europeu de Desenvolupament Regional - FEDER - "Una manera de fer Europa" i dels 28 estats membres, Noruega i Suïssa [2016/10501]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, resol:  
Fer oferta pública d'una plaça de tècnic superior de gestió d'investigació d'acord amb les següents bases:  
  
Primera. Requisits generals dels aspirants  
1.1. Tenir nacionalitat espanyola o, tenir la nacionalitat d'un país membre o ser de qualsevol dels estats en els quals, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació està definida en el Tractat constitutiu de la Unió Europea. en aquest cas hauran de presentar el resguard d'haver sol·licitat la targeta de residència comunitària si són seleccionats en el procés selectiu.  
  
Així mateix, es podran presentar aspirants amb nacionalitat diferent a l'esmentada anteriorment i únicament serà necessari complir els requisits establits en la normativa vigent. Qui obtinga l'adjudicació del lloc de treball oferit haurà d'acreditar almenys el permís de treball i de residència, en el moment de la contractació.  
1.2. Tenir complerts 16 anys el dia en què finalitza el termini de presentació de sol·licituds.  
1.3. Posseir la titulació acadèmica que figura en l'annex I o estar en condicions d'obtindre-la abans de la data d'inici del contracte.  
En el cas de titulacions obtingudes en l'estranger que no es troben homologades, declarada la seua equivalència o reconegudes en la data de finalització del termini de presentació de sol·licituds es podrà substituir aquest requisit, sempre que la titulació es presumisca per l'òrgan convocant equivalent a l'exigida en la convocatòria, per una declaració jurada de que s'iniciarà la tramitació per a l'homologació, declaració d'equivalència o reconeixement. En el cas de ser seleccionat o seleccionada el candidat o candidata haurà de presentar la sol·licitud d'homologació o equivalència en el moment del seu nomenament. El contracte podrà rescindir-se si l'autoritat competent resol que determinats requisits no es compleixen  
1.4. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
1.5. No estar inhabilitat per a l'exercici de funcions públiques, o no haver sigut separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, hauran d'acreditar, igualment no estar sotmesos a sanció disciplinària o condemna penal que impedeix si escau, l'accés a la funció pública o, en defecte, còpia de la sol·licitud d'emissió, sense perjudici de declaració jurada per part dels interessats.  
  
Segona. Sol·licituds (tots els documents s'han de presentar en anglès)  
2.1. Les persones interessades que reunisquen els requisits generals i els assenyalats en l'annex I, hauran de presentar la sol·licitud, juntament amb el currículum i els documents que acrediten els mèrits al·legats i una carta de motivació per qualsevol de les següents vies: 1) documentació en paper a l'atenció d'Angeles Sanchis Polo, Servei d'Investigació-OPER de la Universitat de València (edifici del Rectorat de la Universitat de València, avinguda de Blasco Ibáñez 13, baixos, 46814 València), en el Registre General de la Universitat de València (av. Blasco Ibáñez, 13, baixos, 46933 València), a través de qualsevol altre registre auxiliar dels centres universitaris o per qualsevol dels procediments establerts en l'article 38 de la Llei 30/1992, de 26 de novembre (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del Procediment administratiu comú de les administracions públiques), o 2) Emplenant la sol·licitud electrònica disponible a la pàgina web:  
https://webges.uv.es/uvEntreuWeb/menuSEU.jsp'idtramite=INTERACT\_PROGRAMME&cambio\_idioma=S&idioma=en.  
Les instàncies presentades en les oficines de Correus han de complir amb el procediment establert en l'article 205.3 del Reglament de Serveis de Correus: la sol·licitud s'ha de presentar en sobre obert, perquè l'empleat/ada la segelle, i ha d'aparèixer amb claredat el nom de l'oficina i la data. De no fer-ho així, es considerarà presentada en la data d'entrada en el registre general d'aquesta universitat.  
2.2. La instància deurà reunir els requisits que apareixen a l'annex II. També hi haurà una còpia en la pàgina web http://www.uv.es/pasinvest.  
2.3. El termini de presentació de les instàncies serà de 15 dies hàbils a partir del següent a la publicació d'aquesta resolució en el Diari Oficial de la Generalitat Valenciana (DOGV).  
  
Tercera. Les persones interessades hauran de presentar la següent documentació:  
3.1. Una fotocòpia del document nacional d'identitat o un arxiu amb el document escanejat. Les persones que no tinguen la nacionalitat espanyola però sí el dret a participar en aquestes proves, han de presentar fotocòpia del NIE o del document que acredite la seua nacionalitat o un arxiu amb el document escanejat.  
3.2. Fotocòpia del títol acadèmic o resguard d'haver abonat els drets d'expedició o un arxiu amb el document escanejat. En cas de titulacions estrangeres, serà necessari acreditar l'homologació o haver iniciat els tràmits per a la mateixa o l'equivalència corresponent. Serà obligatori la presentació de la certificació en cas de ser seleccionat.  
  
3.3. Curriculum vitae Europass, que acredite els mèrits amb documents fotocopiats o un arxiu amb els documents escanejats. No és necessària la compulsa dels documents que es presenten, sent suficient la declaració jurada de l'interessat sobre l'autenticitat dels mateixos, així com les dades que figuren en la instància, sense perjudici que en qualsevol moment la comissió o la universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració. Al costat del curriculum haurà d'aportar-se una carta de motivació de la seua presentació a l'oferta d'ocupació.  
3.4. Tres mesos després que haja finalitzat el procés de selecció i es publique la proposta de contractació en la pàgina web http://www.uv.es/pasinvest, els interessats podran sol·licitar la devolució dels currículums al Servei d'investigació-OPER de la Universitat de València. Transcorreguts sis mesos, els currículums que queden en aquest servei seran destruïts.  
  
Quarta. Sistema selectiu  
4.1. El sistema selectiu consistirà en la valoració del currículum dels aspirants per la comissió avaluadora que figura en l'annex IV, els quals seran valorats per aquesta, d'acord amb el barem que figura en l'annex III. La comissió avaluadora podrà demanar esmena dels mèrits al·legats en el currículum que no s'hagen justificat documentalment en el termini de presentació d'instàncies  
4.2. La comissió pot, de considerar-ho oportú, realitzar una entrevista als aspirants. El nombre d'aquells que passen a la fase d'entrevista, que serà eliminatòria, es determinarà per criteri de la comissió avaluadora.  
4.3. Finalitzat el procés selectiu, es publicarà la baremació dels aspirants, la proposta de contractació i la resolució en el tauler d'anuncis del Servei de Recursos Humans i Personal d'Administració i Serveis (RRHH-PAS) i en la pàgina web http://www.uv.es/pasinvest.  
4.4. D'aquesta convocatòria es podria establir que els participants de la mateixa constituïsquen una borsa de treball.  
4.5. La comissió avaluadora podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
Cinquena. Comissió avaluadora  
5.1. La comissió avaluadora és la que figura en l'annex IV d'aquesta convocatòria.  
5.2. Els membres d'aquesta comissió hauran d'abstenir-se d'intervenir quan es troben en alguna circumstància de les fixades en els articles 23 i 24 de la Llei 40/2015, d'1 d'octubre, de Règim Jurídic del Sector Públic. La presidència podrà sol·licitar als membres de la comissió una declaració expressa de no trobar-se en les circumstàncies establides en els articles esmentats.  
5.3. La comissió resoldrà tots els dubtes que puguen sorgir en l'aplicació d'aquestes normes, i tot allò que s'haja de fer en els casos no previstos.  
5.4. El procediment d'actuació de la comissió s'ajustarà a cada moment al que disposa la Llei 40/2015, d'1 d'octubre, de Règim Jurídic del Sector Públic.  
5.5. Per a les comunicacions i qualsevol problema que puga sorgir, la comissió avaluadora tindrà la seu en el Servei d'investigació-OPER-UV.  
  
Sexta. Informació sobre les dades arreplegades  
6.1. Les dades subministrades per l'interessat podran quedar incorporades en un fitxer automatitzat que constitueix la base de dades corresponent a aquest tipus de personal d'aquesta universitat, de conformitat amb la Llei Orgànica 15/1999, de 13 de desembre, de protecció de dades de caràcter personal (LOPD) i Reial Decret 1720/2007, de 21 de desembre, pel qual s'aprova el Reglament de desplegament de la LOPD.  
  
6.2. El fitxer quedarà sota la responsabilitat de la Secretària General de la UVEG (av. Blasco Ibáñez, 13, 46905 València).  
6.3. La informació obtinguda serà processada exclusivament per a la gestió de la base de dades de contractacions d'aquest personal.  
6.4. Les dades de caràcter personal es tractaran amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.  
6.5. Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat de València (av. Blasco Ibáñez, 13, 46672 València).  
  
Setena. Recursos  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà a la seua notificació o publicació, davant el mateix òrgan que va dictar la resolució, o un recurs contenciós-administratiu davant els òrgans de la jurisdicció contenciós-administrativa de la Comunitat Valenciana, en el termini de dos mesos comptats a partir de l'endemà a la seua notificació.  
Contra els actes de la comissió avaluadora, es podrà interposar el recurs d'alçada previst en la Llei 39/2015, d'1 d'octubre, del Procediment administratiu comú de les administracions públiques. Així mateix, l'administració, si escau, podrà revisar les resolucions del tribunal, d'acord amb l'esmentada norma.  
  
València, 19.de desembre de 2016.- El rector, p. d. (DOGV 26.10.2016), el gerent: Joan Oltra i Vidal.  
  
  
ANNEX I  
Condicions generals del lloc de treball oferit  
  
1. Una plaça de funcionari interí de Programa Temporal d'investigació: Expert INTERREG en gestió de programa, Programa INTERACTIII-FEDER  
2. Denominació i classificació del lloc de treball:  
Escala tècnica superior de gestió d'investigació  
Grup: A.  
Subgrup: A1.  
Complement de destinació: 28.  
Complement específic: E048.  
3. Jornada de treball: 38 hores setmanals.  
4. Període del programa d'investigació i objecte:  
Aquest programa té una durada prevista de tres anys (més 1 addicional) i estarà determinada per la disponibilitat pressupostària.  
Suport tècnic al programa INTERACTIII-FEDER en gestió de programa.  
5. Requisits  
Titulació: Màster o titulació equivalent en els camps d'estudi (estudis de la UE o internacional, gestió pública, economia, entre d'altres).  
  
Anglès (nivell C1 o equivalent)  
6. Mèrits preferents (http://www.interact-eu.net/#o=jobs-tenders):  
Experiència en la promoció i facilitació del canvi en les pràctiques de gestió de programes;  
Experiència en facilitar canvis relatius a la capitalització temàtica de programes i projectes i d'instruments innovadors de cooperació;  
  
Especialista en gestió de programes i execució de projectes.  
  
  
ANNEX II  
  
La instància ha de contenir almenys les següents dades:  
1. Dades personals: cognoms i nom, data de naixement, NIF/NIE o passaport, e-mail, telèfon de contacte i domicili.  
2. Denominació del lloc de treball: Escala tècnica superior de gestió d'investigació.  
3. Denominació del Programa temporal d'investigació: Expert INTERREG en gestió de programa, Programa INTERACT III-FEDER.  
  
4. Signatura i data de sol·licitud.  
5. Declaració similar a la següent: «La persona signatària declara que són certs les dades que figuren en aquest currículum i assumeix, en cas contrari, les responsabilitats que pogueren derivar-se de les inexactituds que consten».  
6. Ha d'expressar si desitja o no recuperar el curriculum vitae.  
7. Ha de dirigir-se al Servei d'Investigació-OPER, edifici del Rectorat de la Universitat de València.  
  
  
ANXEX III  
Barem  
  
1. Anys d'experiència professional rellevant (es prioritzaran els candidats amb experiència en Interreg):, amb un màxim de 5 punts.  
- Anys d'experiència professional en gestió de programes Interreg / ETC: amb un màxim de 2 punts (0,5 punts / any)  
- Anys d'experiència professional rellevant en gestió d'altres programes de Fons Estructurals i d'Inversió de la UE (no Interreg / ETC): amb un màxim de 1,5 punts (0,5 punts / any)  
- Anys d'experiència professional rellevant en la implementació de projectes / programes relacionats amb qualsevol dels temes: canvi climàtic i riscos relacionats, creixement inclusiu, millores en la governança: amb un màxim de 1,5 punts (0,5 punts / any)  
2. Cursos de formació:  
- Cursos de formació rellevant: fins a 0,5 punts.  
- Cursos de valencià: fins a 0,5 punts.  
3. Mèrits preferents relacionats en el punt 6 de l'annex I, experiència prèvia i coneixements concrets: baremats com anys d'experiència i en entrevista.  
4. Entrevista: fins a 4 punts.  
  
  
ANNEX IV  
  
Comissió avaluadora titular  
Presidenta: Pilar Campins Falcó, Vicerectora d'Investigació i Política Científica de la Universitat de València  
Vocal 1:  
- Angeles Sanchis Polo, directora tècnica de l'Oficina de Projectes Europeus de Recerca, Servei d'Investigació-OPER-UV  
Vocal 2:  
- Lucia Echevarria Gil, Cap del Servei d'Investigació UV.  
Vocal 3:  
- Fernando Sánchez Carmen, Responsable de la Secció de gestió de la Investigació del Servei d'Investigació -UV.  
Secretari: Guillermo García Bonilla, Tècnic superior de gestió del Servei d'Investigació -UV  
  
Comissió avaluadora suplent  
President: Vicente Muñoz Sanjose, director científic de l'Oficina de Projectes Europeus de Recerca, Servei d'Investigació-OPER-UV  
  
Vocal 1:  
- Dolores Blanco López, Tècnica superior de l'Oficina de Transferència de Resultats d'Investigació, Servei d'Investigació-OTRI-UV..  
Vocal 2:  
- Miguel Angel Bermudez Tècnic superior de gestió del Servei d'Investigació -UV  
Vocal 3:  
- Gemma Calabuig Cháfer, Tècnica superior de l'Oficina de Transferència de Resultats d'Investigació, Servei d'Investigació-OTRI-UV.  
Secretari: Carlos Pomer Monferrer, Cap del Servei de Relacions Internacionals i Cooperació UV.